23/08/2010 | Administración LocalMunicipal
Ares
Anuncio aprobación definitiva. Ordenanza rexistro electrónico

Aprobada Inicialmente na sesión Plenaria Ordinaria de data 29 de abril do 2.010 a Ordenanza Rexistro Electrónico, e sometida a información pública no BOP 111 de data 15 de xuño do 2.010, polo prazo de 30 días, sen terse presentado alegacións, elévase automáticamente a definitivo o acordo inicial, publicándose o contido íntegro da mesma: Artigo 1. Obxeto Artigo 2. Naturaleza e eficacia do rexistro electrónico Artigo 3. Ámbito de aplicación Artigo 4. Responsable do rexistro electrónico Artigo 5. Acceso ao rexistro electrónico Artigo 6. Identificación dos cidadans Artigo 7. Presentación de solicitudes. Escrito e comunicacións Artigo 8. Copia de solicitudes, escritos e comunicacións. Artigo 9. Rechazo de solicitudes. Escrito e comunicacións Artigo 10. Cómputo de prazos Disposición adicional única Disposición final primeira Disposición final segunda O obxecto da presente Ordenanza é a creación e regulación do Rexistro Electrónico, do Concello de Ares, de conformidade co establecido nos artigos 24.3 e 25 da Lei 11/2007, do 22 de xuño, de Acceso electrónico dos Cidadáns aos Servizos Públicos. O Rexistro Electrónico ten carácter auxiliar respecto ao Rexistro Xeral do Concello. A presentación de solicitudes, escritos e/ou comunicacións no Rexistro Electrónico terá os mesmos efectos que a presentación efectuada no Rexistro físico do órgano administrativo ao que se dirixan. A presente Ordenanza Municipal aplicarase a todos os órganos e unidades administrativas das distintas Áreas do Concello de Ares e Entidades de dereito público dependentes deste. O órgano ou unidade responsable da xestión do rexistro electrónico é a Secretaria Xeral. O acceso ao Rexistro Electrónico realizarase a través da Sede Electrónica do Concello de Ares situada na seguinte dirección URL: www.concellodeares.com De conformidade co artigo 13.2 da lei 11/2007, do 22 de xuño, de Acceso Electrónico dos cidadáns aos Servizos Públicos, os cidadáns interesados en realizar a presentación de solicitudes no rexistro electrónico poderán utilizar algún dos sistemas de identificación electrónica: a) En todo caso, o DNI electrónico b) Sistemas de sinatura electrónica avanzada, incluíndo os baseados en certificado electrónico recoñecido, admitidos por este Concello. c) Outros sistemas de identificación electrónica, como a utilización de claves concertadas nun rexistro previo como usuario, a achega de información coñecida por ambas as dúas partes ou outros sistemas non criptográficos, nos termos e condicións que en cada caso se determinen. Os certificados admitidos, así como os seus características, e outros sistemas de identificación electrónica e os termos e condicións en que en cada caso se admitan, faranse públicos na sede electrónica do Concello. O Rexistro Electrónico estará habilitado unicamente para a presentación de solicitudes, escritos e comunicacións respecto dos trámites e procedementos que se relacionen na sede electrónica. Os demais escritos carecerán de efectos xurídicos e non se terán por presentados, comunicándose ao interesado a devandita circunstancia, por se considera conveniente utilizar calquera das formas de presentación de escritos ante o Concello que prevé o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común. - Os rexistros electrónicos permitirán a presentación de solicitudes, escritos e comunicacións todos os días do ano durante as vinte e catro horas. - O Rexistro Electrónico rexerase pola data e hora oficial da Sede Electrónica. O Rexistro Electrónico emitirá automaticamente un recibo consistente nunha copia autenticada da solicitude, escrito ou comunicación incluíndo a hora e data de presentación e o número de entrada de rexistro. A Administración Municipal poderá rexeitar aqueles documentos electrónicos que se presenten nas seguintes circunstancias: a) Que conteñan código malicioso ou un dispositivo susceptible de afectar á integridade ou a seguridade do sistema. b) No caso de utilización de documentos normalizados, cando non se cumpran os campos requiridos como obrigatorios ou cando teña incongruencias ou omisións que impidan o seu tratamento. Nestes casos, informarase diso o remitente do documento, con indicación dos motivos do rexeitamento así como, cando iso fose posible, dos medios de subsanación de tales deficiencias. Cando o interesado o solicite, remitirase xustificación do intento de presentación, que incluirá as circunstancias do rexeitamento. O Rexistro Electrónico do Concello de Ares rexerase, para os efectos de cómputo de prazos, vinculantes tanto para os interesados coma para as Administracións Públicas, pola data e a hora oficial da Sede Electrónica, que contará coas medidas de seguridade necesarias para garantir a súa integridade e figurar visible. O Rexistro Electrónico estará a disposición dos seus usuarios as vinte e catro horas do día, todos os días do ano, agás as interrupcións que sexan necesarias por razóns técnicas. Aos efectos de cómputo de prazo fixado en días hábiles ou naturais, e no que se refire a cumprimento de prazos polos interesados, haberá que estar ao seguinte: - A entrada de solicitudes, escritos e/ou comunicacións recibidas en días inhábiles entenderanse efectuadas na primeira hora do primeiro día hábil seguinte. - Non se dará saída, a través do Rexistro Electrónico, a ningún escrito ou comunicación en día inhábil. - Considéranse días inhábiles, para os efectos do Rexistro Electrónico da Administración Municipal, os establecidos como días festivos no calendario oficial de festas laborais do Estado, da Comunidade Autónoma e de festas locais deste Municipio. Para estes efectos, poderase consultar o calendario publicado na Sede Electrónica. O inicio do cómputo dos prazos que haxan de cumprir os órganos administrativos e entidades de dereito público virá determinado pola data e hora de presentación no propio rexistro ou, no caso previsto no apartado 2. b do artigo 24 da Lei 11/2007, do 22 de xuño, de Acceso Electrónico dos Cidadáns aos Servizos Públicos, pola data e hora de entrada no rexistro do destinatario. En todo caso, a data efectiva de inicio do cómputo de prazos deberá ser comunicada a quen presentou o escrito, solicitude ou comunicación. Habilítase a Alcaldía para adoptar acordos de desenvolvemento das medidas técnicas e administrativas necesarias para a posta en marcha e posterior funcionamento do Rexistro, co obxecto de adaptar as previsións desta Ordenanza ás innovacións tecnolóxicas. A Ordenanza dítase ao amparo da potestade de autoorganización municipal recoñecida no artigo 4 da Lei 7/1985, do 2 de abril, de Bases de Réxime Local, da potestade de despregamento regulamentario e en virtude do que dispón o artigo 38 e 45.1 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, e en concreto o artigo 24.3 e 25 da Lei 11/2007, do 22 de xuño, de Acceso electrónico dos Cidadáns aos Servizos Públicos. Ao mesmo tempo coa creación do Rexistro Electrónico e a normalización do seu uso, o Concello de Ares de conformidade co disposto no artigo 70 bis.3 da Lei 7/1985, impúlsase a utilización interactiva das tecnoloxías da información e a comunicación como medio para facilitar a participación e comunicación cos cidadáns e para a presentación de documentos e a realización de trámites administrativas. En especial, terase que actuar de conformidade co artigo 18.4 da Constitución; a Lei Orgánica 15/1999, do 13 de decembro, de Protección de Datos de Carácter Persoal; a Lei 11/2007, do 22 de xuño, de Acceso Electrónico dos Cidadáns aos Servizos Públicos; a Lei 59/2003, do 19 de decembro, de Sinatura Electrónica así como o resto de normativa aplicable en vigor. A presente Ordenanza, a redacción definitiva da cal foi aprobada polo Pleno do Concello en sesión celebrada en data 29 DE ABRIL, publicarase no Boletín Oficial da Provincicia de A Coruña, e non entrará en vigor ata que se publicara completamente o seu texto e transcorrera o prazo previsto no artigo 65.2 da Lei 7/1985, do 2 de abril, Reguladora das Bases do Réxime Local, permanecendo en vigor ata a súa modificación ou derrogación expresa.” Ares, 17 de agosto do 2.010 O Alcalde-Presidente Asdo: D. Julio Ignacio Iglesias Redondo